Diari Oficial de la Generalitat Valenciana


Sumari del DOGV 9922, del 26-08-2024 (2024/8496)

ANUNCI de l'exposició pública de la relació de béns i drets afectats pel projecte d'expropiació, per taxació conjunta, per a l'obtenció dels terrenys necessaris per al desenrotllament del tram un per a la culminació de la ronda oest de Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9922

Data del DOGV
:   26-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8496

CVE
:   ZCNW-K-8871-1073

Data del document
:   01-08-2024

Organisme emissor
:   Ajuntament de Castelló de la Plana

Tipus de document
:   Anunci

La Junta de Govern Local de l'Ajuntament de Castelló de la Plana, en la sessió celebrada en data 31 de Juliol de 2024 va adoptar l'acord d'exposició pública de l'esmentat projecte, la part dispositiva del qual disposa:

«Primer. Determinar el procediment de taxació conjunta per a l'obtenció dels terrenys necessaris per al desenvolupament del tram 1 de la culminació de la Ronda Oest de Castelló de la Plana, identificats en el projecte d'expropiació, datat al gener de 2024 i redactat per la mercantil UTE Carec -Tes (signat digitalment per Salvador España Tamayo, Juan García Torres, Jorge Mata Falcón i Fernando Ozcáriz Fernández, amb DNI \*\*\*7316\*\*, \*\*\*4061\*\*, \*\*\*7609\*\* i \*\*\*9452\*\*, respectivament).

Segon. Sotmetre a informació pública, mitjançant la inserció d'anuncis en el *Diari Oficial de la Generalitat Valenciana*  i en un periòdic dels de major circulació de la província, durant el termini d'un mes, el projecte d'expropiació juntament amb la relació de béns i drets afectats que es detallen a continuació, a fi que per part de les persones interessades es puguen formular-hi les al·legacions i observacions que consideren convenients respecte del projecte d'expropiació, essencialment en relació als béns afectats per l'expropiació o valoració dels seus drets, amb advertiment que, d’acord amb l'article 112.3 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell (TRLOTUP), els errors no denunciats i justificats en aquest moment, una vegada aprovat l'expedient expropiatori, no provocaran la seua nul·litat ni a la reposició d'actuacions.

Tercer. Donar trasllat del present acord a les persones titulars de béns o drets que consten en l'expedient, d'acord amb l'article 112.5 TRLOTUP, juntament amb el corresponent full d'apreuament i la proposta de fixació dels criteris de valoració perquè puguen formular-hi al·legacions o una valoració contradictòria en el termini d'un mes, comptador a partir de la data de la notificació.

Quart. Donar audiència durant el termini d'un mes a les persones ocupants legals dels habitatges afectats en aquest projecte degudament identificats en l'expedient i que constitueixen la seua residència habitual, perquè, d'acord en l'article 19. 4 a) i b) del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, puguen, a més d'acreditar que compleixen els requisits legals necessaris per a ser titulars del dret de reallotjament, sol·licitar-hi el reconeixement d'aquest dret o renunciar al seu exercici.

Cinqué. Donar trasllat del present Acord al Ministeri Fiscal, en relació a les finques amb número d'ordre 41, 43 i 48, d'acord amb l'article 5 de la Llei d'expropiació forçosa, de 16 de desembre de 1954.

Sisé. Notificar l'inici del procediment al Registre de la Propietat i sol·licitar-ne la certificació de domini i càrregues de les finques afectades i la pràctica dels assentaments que hi corresponguen. »

Cosa que es fa pública a l'efecte de que durant el termini d'un mes comptat a partir de l'endemà de la publicació del present anunci, puga aportar les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació.

Així mateix, i en el mateix termini d'un mes, podrà formular les al·legacions i observacions que tinga per convenient respecte del projecte d'expropiació, essencialment amb vista a la titularitat o valoració dels seus drets. De la mateixa manera, es publica a l'efecte del que es disposa en el art 44 de la Llei 39/2015, d'1 d'octubre, del procediment administratiu comú de les Administracions Públiques, per als interessats que, si és el cas, pogueren figurar com desconeguts o amb domicili desconegut.

Este projecte d'expropiació podrà consultar-se en la Secció d'Ordenació i Gestió Urbanística i Territorial d'este Ajuntament, en c/ Enmig número 82 pis 4t (Edifici Quatre Cantons), de dilluns a divendres de 9.00 a 14.00 hores, preferiblement amb cita prèvia, o bé en la web www.castello.es. Per a la sol·licitud de cita prèvia o qualsevol consulta de l'expedient i informació del procediment en curs esta podrà realitzar-se, dins del termini fixat, a través del correu electrònic ordenacionurbanística@castello.es, en el qual haurà d'especificar el número d'expedient, la informació que sol·licita i un número de telèfon de contacte.

Finalment i dins del mateix termini es prega als interessats:

a) Aporten escriptures o títols de propietat.

b) Indiquen si el referit immoble està lliure de càrregues i gravàmens.

c) Si en ell hi ha ocupants o inquilins, de quina data data el contracte d'arrendament, dades d'arrendatari i l'import de l'arrendament.

  

Castelló De La Plana, 1 d'agost de 2024

Sergio Toledo Llorens

Delegat de Govern de l'Àrea d'Urbanisme i Servicis Públics

Esta disposició conté annexos. Consulteu-ne la versió en PDF.